AI-এর কারণে ভারতে চাকরি হারাবেন অনেকে! বলছে রিপোর্ট

ওয়েব ডেস্ক : মানব সভ্যতার পরিবর্তন এক চিরন্তন প্রক্রিয়া। কিন্তু নতুন শতাব্দীতে বড় বদলের সঙ্গে মানিয়ে নিতে পারেননি অনেকে। বিশেষ করে প্রবীণ ও মধ্য বয়স্করা। যার ফলে চাকরি হারিয়েছেন অনেকে। সেই সম্ভাবনা আবার দেখা দিল কৃত্রিম মেধা (AI) বা এআই যুগে। এর ফলে অনেকের চাকরি যাওয়ার আশঙ্কা তৈরি হয়েছে। এমনটাই জানাচ্ছে বিশ্ব ব্যাঙ্ক (World Bank)।

বিশ্ব ব্যাঙ্কের তরফে একটি রিপোর্ট (World Bank report) প্রকাশ করা হয়েছে। সেই রিপোর্টের নাম ‘সাউথ এশিয়া ডেভেলপমেন্ট আপডেট, জবস, এআই অ্যান্ড ট্রেড’। সেখানে বলে হয়েছে, এশিয়ার ছয়টি দেশে চাকরি খেয়ে নেবে কৃত্রিম মেধা। সেই দেশগুলির মধ্যে রয়েছে, ভারত (India), বাংলাদেশ (Bangladesh), নেপাল (Nepal), ভুটান (Bhutan), মালদ্বীপ (Maldives) ও শ্রীলঙ্কা (Srilanka)। রিপোর্টে আরও বলা হয়েছে, এর কারণে ‘মাঝারি শিক্ষিত’ থেকে শুরু করে তরুণ কর্মীরা চাকরি হারাতে পারেন।

ওয়েব ডেস্ক : বিদ্রোহের আগুনে জ্বলছে পাকিস্তান! মৃত ১১

ওই রিপোর্টে আরও বলা হয়েছে, কৃত্রিম বুদ্ধিমত্তাকে (AI) কাজে লাগিয়ে সংস্থাগুলি তাদের কাজ অনেকটা কমিয়ে দেবে। ফলে যাঁরা অ্যাকাউন্টস বা কাস্টোমার কেয়ারের সঙ্গে যুক্ত, তাদের চাকরি যাওয়ার সম্ভাবনা প্রবল। যাদের আয় অনেকটা উচ্চ, তারাও এর কারণে নিজেদের চাকরি হারিয়ে ফেলতে পারেন। তবে রিপোর্ট অনুযায়ী, যাঁরা কম আয় করেন তাঁদের চাকরি যাওয়ার সম্ভাবনা কম। পাশাপাশি অভিজ্ঞদের ক্ষেত্রেও সম্ভাবনা কম। এর ফলে নতুন শতাব্দীতে কাজের বাজার নিয়ে বিপদের আশঙ্কা দেখছেন অনেকে।

এক কথায় বলতে গেলে, বিশ্বে কৃত্রিম মেধা (AI) বা এআই আসার পর থেকে মানুষের কাছে কাজ একপ্রকার কমে গিয়েছে। আগে গুগল সার্চ করে তথ্য সংগ্রহ করে তার পর বিভিন্ন কাজ করা হতো। কিন্তু এখন এআই এর মাধ্যমে ছবি আঁকা থেকে শুরু করে গল্প, কবিতা লেখার মতো গোটা কাজ সহজে করছে এআই। ফলে প্রশ্ন উঠছে, অদুর ভবিষ্যতে বিভিন্ন দক্ষ কর্মীদের জন্য বাধা হয়ে দাঁড়াতে চলেছে কৃত্রিম মেধা? সেই কথা বলবে আগামী দিনই।

দেখুন অন্য খবর :

The post AI-এর কারণে ভারতে চাকরি হারাবেন অনেকে! বলছে রিপোর্ট first appeared on KolkataTV.